Narodna skupština
20051116

A izostavili ste ogledala, pošto je Tadić na sve zidove stavio ogledala da može da se ogleda, kao i izdaci na ime tekućih popravki i održavanje prostorija Narodne kancelarije. Dakle, opet Narodna kancelarija sakrivena, a mi hoćemo da građani Srbije znaju koliko će da plate Narodnu kancelariju i onog Đilasa i koliko će da plate "borkinje" za ljudska prava. Bilo bi dobro, ministre, da ste nam rekli, kada ste pričali o tome kako će građani Srbije dobro da žive u 2006. godini (rekli ste da je 2005. godina, poslednja godina, kako vi tzv. reformisti volite da kažete, te teške tranzicije, bolne tranzicije, dakle, sledi nam godina u kojoj će teći med i mleko), ali niste nam rekli – kolike će biti stvarno penzije, koliko će biti plate prosvetnih radnika, koliko će biti plate zdravstvenih radnika, koliko će biti plate zaposlenih u pravosuđu. To se očekuje od vas, to se očekuje od ovog parlamenta. Objasnili ste sinoć da plate u zdravstvu, čini mi se, mogu da se povećavaju za 9 procenata.